《恭和御赐杨制府诗原韵有序 其四》
清代·余文仪

赓歌千古盛，巴里愧聱牙。共喜鲸波伏，难忘棠荫嘉。

空持观水术，不觉望洋嗟。击壤聊同调，殊恩分外加。

作者简介：字叔子，号宝岗，清诸暨高湖乡高湖沿人。乾隆二年（1737）进士，授刑部主事。历员外、郎中，出为福宁知府，调漳州知府。二十五年，由漳州调知台湾府，设局续修《台湾府志》26卷。二十九年，擢分巡台湾道，升任福建按察使。再入为刑部员外郎，旋擢侍郎，巡抚福建台湾。召为刑部尚书。逾年，以老病乞休，加太子少傅。所著有《嘉树堂集》。